b'\n_START_ARTICLE_\nIndin\xc4\x97 gazel\xc4\x97\n_START_SECTION_\nCharakteristikos\n_START_PARAGRAPH_\n\xc5\xaagis 65\xc2\xa0cm, svoris apie 23\xc2\xa0kg. Vasar\xc4\x85 kailis rausvai rudas, lygus ir blizgus, o \xc5\xbeiem\xc4\x85 ties pakakle ir pilveliu i\xc5\xa1ry\xc5\xa1k\xc4\x97ja baltas kailiukas. Ragai lenkti, iki 39\xc2\xa0cm ilgio.\n_START_SECTION_\nPaplitimas ir arealas\n_START_PARAGRAPH_\nIndin\xc4\x97 gazel\xc4\x97 gyvena sausringose lygumose, kalvose, dykumose, sausuose kr\xc5\xabmynuose ir ma\xc5\xbeuose mi\xc5\xa1kuose. Gazel\xc4\x97s sutinkamos daugiau kaip 80-yje proc. Indijos saugom\xc5\xb3 teritorij\xc5\xb3. Pakistane jos u\xc5\xbekyla \xc4\xaf 1500\xc2\xa0m auk\xc5\xa1\xc4\x8dius. Irane jos gyvena Kaviro nacionaliniame parke._NEWLINE_2001\xc2\xa0m. buvo apskai\xc4\x8diuotas Indijos gazeli\xc5\xb3 populiacijos dydis, kuris siek\xc4\x97 100 000 individ\xc5\xb3, i\xc5\xa1 kuri\xc5\xb3 80 000 gyveno Taro dykumoje. Populiacija Pakistane yra i\xc5\xa1sibars\xc4\x8diusi ir d\xc4\x97l med\xc5\xbeiokl\xc4\x97s smarkiai suma\xc5\xbe\xc4\x97jusi. Irane populiacija taip pat nevienodai pasiskirs\xc4\x8diusi. Afganistane gazel\xc4\x97s labai retos.'